Document ID: 31991R3613

KOMISSION ASETUS (ETY) N:o 3613/91,
annettu 12 päivänä joulukuuta 1991,
Espanjaa koskevista maito- ja maitotuotealan TKJ-lupien antamista koskevista lopullisista toimenpiteistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan, ja erityisesti sen 85 artiklan 3 kohdan,
ottaa huomioon täydentävän kaupan järjestelmän soveltamista koskevista yleisistä säännöistä 25 päivänä helmikuuta 1986 annetun neuvoston asetuksen (ETY) N:o 569/86(1), sellaisena kuin se on muutettuna asetuksella (ETY) N:o 3296/88(2), ja erityisesti sen 7 artiklan 1 kohdan,
sekä katsoo, että
kymmenen jäsenen yhteisöstä lähtöisin oleviin Espanjaan tuotuihin maitotuotteisiin sovellettavan täydentävän kaupan järjestelmän soveltamista koskevista yksityiskohtaisista säännöistä 28 päivänä helmikuuta 1986 annetussa komission asetuksessa (ETY) N:o 606/86(3), sellaisena kuin se on viimeksi muutettuna asetuksella (ETY) N:o 334/91(4), vahvistetaan viitteellinen enimmäismäärä Espanjaan tuotaville tietyille maito- ja maitotuotealan tuotteille vuodeksi 1991,
luokan 4 juustoista 4 8 päivänä marraskuuta 1991 kymmenen jäsenen yhteisössä jätetyt TKJ-lupahakemukset koskevat niitä määriä, jotka ovat suurempia kuin vuoden 1991 neljännelle vuosineljännekselle sovellettavat viitteelliset enimmäismäärät,
komissio on tästä syystä säätänyt kiireellisyysmenettelyn mukaisesti asetuksessa (ETY) N:o 3316/91(5) asianmukaisista väliaikaisista suojatoimenpiteistä; lopulliset toimenpiteet on toteutettava; Espanjan markkinatilanne huomioon ottaen viitteellistä enimmäismäärää ei ole voitu nostaa,
liittymisasiakirjan 85 artiklan 3 kohdassa tarkoitettujen lopullisten toimenpiteiden mukaisesti on syytä vahvistaa edellä mainitussa asetuksessa säädettyjen TKJ-lupien myöntämisen keskeyttäminen vuoden 1991 neljännen vuosineljänneksen loppuun, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Keskeytetään lopullisesti kymmenen jäsenen yhteisössä haettujen TKJ-lupien myöntäminen asetuksessa (ETY) N:o 3316/91 tarkoitetuille maito- ja maitotuotealan tuotteille vuoden 1991 neljännen vuosineljänneksen osalta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1991.

Labels: 3
17
18